xml version="1.0" encoding="UTF-8"?


Službeni list C 298/2019


| | | |
| --- | --- | --- |
| | | ISSN 1977-1088 |
| Službeni list Europske unije | | C 298 |
| European flag | | |
| Hrvatsko izdanje | Informacije i objave | Godište 62. 3 rujna 2019. |

---

| | | |
| --- | --- | --- |
| Sadržaj | | Stranica |
| | IV.   Obavijesti | |
| | OBAVIJESTI INSTITUCIJA, TIJELA, UREDA I AGENCIJA EUROPSKE UNIJE | |
| | Europski parlament | |
| 2019/C 298/01 | [Plenarna sjednica LXI. COSAC-a 23.–25. lipnja 2019., Bukurešt Doprinos LXI. COSAC-a](http://publications.europa.eu/resource/uriserv/OJ.C_.2019.298.01.0001.01.HRV.xhtml) | [1](#C_2019298HR.01000101.doc) |

---

| | |
| --- | --- |
| HR | |

---

IV. Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Europski parlament

| | | | |
| --- | --- | --- | --- |
| 3.9.2019 | HR | Službeni list Europske unije | C 298/1 |

---

PLENARNA SJEDNICA LXI. COSAC-A

23.–25. lipnja 2019., Bukurešt

Doprinos LXI. COSAC-a

(2019/C 298/01)

1.   Europski izbori

| | | |
| --- | --- | --- |
| | 1.1. | COSAC pozdravlja uspješnu provedbu devetih europskih izbora koji su održani od 23. do 26. svibnja 2019. COSAC prima na znanje ukupnu izlaznost na izborima koja je na europskoj razini prvi put nakon 25 godina bila veća od 50 %. |

| | | |
| --- | --- | --- |
| | 1.2. | COSAC također uviđa da su potrebni daljnji zajednički napori kako bi se građanima približio postupak donošenja odluka EU-a i na taj način postigla i veća izlaznost na budućim izborima. U tu svrhu COSAC promiče produbljenje odnosa između nacionalnih parlamenata i novoizabranog Europskog parlamenta kako bi se europskim političkim programom u većoj mjeri vodilo računa o očekivanjima građana EU-a. |

2.   Kohezija, zajednička europska vrijednost

| | | |
| --- | --- | --- |
| | 2.1. | COSAC prepoznaje kohezijsku politiku kao važan stup europskog projekta i prima na znanje njezine rezultate u pogledu ulaganja, gospodarskog rasta, otvaranja radnih mjesta te socijalne i teritorijalne konvergencije. COSAC smatra da bi Višegodišnji financijski okvir za razdoblje 2021.–2027. trebao odražavati dugoročnu razvojnu strategiju EU-a. |

| | | |
| --- | --- | --- |
| | 2.2. | COSAC podsjeća da je kohezijska politika osnovna europska dodana vrijednost. Ta je politika izraz solidarnosti koja se temelji na regijama, usmjerena je na građane, i kao izvor inspiracije i kao korisnike europskih djelovanja, te zahtijeva adekvatno i održivo financiranje. |

| | | |
| --- | --- | --- |
| | 2.3. | COSAC poziva na ulaganje daljnjih napora na svim razinama radi smanjenja razlika diljem EU-a, među ostalim u najudaljenijim regijama, osiguranja socijalnog razvoja i visokih životnih standarda, promicanja povezivosti i digitalizacije, poticanja inovacija i poduzetništva, jačanja industrijske strategije i pružanja sigurnijeg i zelenijeg okoliša. |

3.   Perspektive za međunarodne trgovinske odnose s Europskom unijom; budući odnosi između Europske unije i Ujedinjene Kraljevine u kontekstu Brexita

| | | |
| --- | --- | --- |
| | 3.1. | COSAC podsjeća da je EU trenutno najveći trgovinski partner s više od 80 zemalja diljem svijeta i smatra da je trgovina neophodna za stvaranje bogatstva pod uvjetom da se provodi na otvoren i pošten način. |

| | | |
| --- | --- | --- |
| | 3.2. | COSAC podržava reformu koju Svjetska trgovinska organizacija provodi u pogledu učinkovitosti, transparentnosti i otpornosti na izazove 21. stoljeća, zalaže se za multilateralizam u odnosima među državama, uključujući u području trgovine te osuđuje unilateralne trgovinske mjere koje imaju negativan učinak na gospodarski rast i na povjerenje među državama. |

| | | |
| --- | --- | --- |
| | 3.3. | COSAC pozdravlja napore EU-a da iskoristi nove gospodarske prilike i potiče Europsku komisiju da razmotri i nastoji postići slobodne trgovinske odnose sa zemljama i regijama u Africi, Aziji, Sjevernoj i Južnoj Americi te s Australijom i Novim Zelandom te pregovara o njima. |

| | | |
| --- | --- | --- |
| | 3.4. | COSAC ističe potrebu za uravnoteženom trgovinskom politikom EU-a kojom bi se uzimalo u obzir ne samo otvaranje jedinstvenog tržišta ključnim partnerima na svjetskoj razini, već i potrebu za uspostavljanjem pravila o recipročnosti, osobito za pristup javnoj nabavi, očuvanjem socijalnih i okolišnih standarda EU-a te održavanjem konkurentnosti europskih poduzeća u svim sektorima, uključujući poljoprivredu. Zaštita jedinstvenog tržišta od temeljne je važnosti i zahtijeva razvoj alata protiv dampinškog i subvencioniranog uvoza iz zemalja koje nisu članice EU-a. |

| | | |
| --- | --- | --- |
| | 3.5. | COSAC također poziva na promicanje, poštovanje i zaštitu temeljnih europskih vrijednosti, kao što su demokracija, vladavina prava, ljudska i socijalna prava te standarda u području okoliša i djelovanja protiv klimatskih promjena predviđenih Pariškim sporazumom o klimatskim promjenama, oznaka zemljopisnog podrijetla, zdravlja, sigurnosti hrane ili dobrobiti životinja prilikom pregovaranja i provedbe novih trgovinskih sporazuma. COSAC osobito ističe potrebu za borbom protiv ksenofobije, rasizma i antisemitizma. |

| | | |
| --- | --- | --- |
| | 3.6. | COSAC podsjeća da nadležnost Europske komisije u području trgovine daje EU-u veoma jak pregovarački položaj u pogledu trećih zemalja te istovremeno apelira na uspostavu uključivijeg trgovinskog programa kojim će se voditi računa o stavovima država članica i njihovih nacionalnih parlamenata. |

| | | |
| --- | --- | --- |
| | 3.7. | COSAC prima na znanje ishod pregovora između EU-a i Švicarske o Sporazumu o institucionalnom okviru i, s obzirom na važnost bilateralnih odnosa, poziva stranke na sporazumni pristup. |

| | | |
| --- | --- | --- |
| | 3.8. | COSAC ističe važnost transatlantskih trgovinskih odnosa i potrebe da ih se dodatno poboljša. U tom pogledu, COSAC prima na znanje odluku Vijeća EU-a u kojoj se navodi da bi EU trebao pregovarati o sporazumima o slobodnoj trgovini samo sa strankama Pariškog sporazuma o klimatskim promjenama, da su pregovaračke smjernice za Transatlantsko partnerstvo za trgovinu i ulaganja zastarjele, ali da je Europska komisija ovlaštena da otvori pregovore sa SAD-om o sporazumu o uklanjanju carina za industrijske proizvode. |

| | | |
| --- | --- | --- |
| | 3.9. | COSAC osuđuje sustavnu praksu unilateralnih gospodarskih i trgovinskih sankcija s izvanteritorijalnim učincima. Iz tog razloga COSAC podržava napore EU-a da se suprotstavi učincima tih sankcija koje utječu na njegovo jedinstvo i nadležnosti. |

| | | |
| --- | --- | --- |
| | 3.10. | Ako Ujedinjena Kraljevina odluči napustiti EU, COSAC se zalaže za povlaštene trgovinske odnose nakon Brexita, u okviru Sporazuma o povlačenju i izjave o budućim odnosima između EU-a i Ujedinjene Kraljevine, ističući pritom potrebu da se zadrže integritet jedinstvenog tržišta i nerazdvojivost četiriju sloboda te da Ujedinjena Kraljevina ispuni svoje financijske obveze prema Uniji. |

4.   Europski prostor obrazovanja kao pokretač preoblikovanja i jačanja jedinstvenog tržišta

| | | |
| --- | --- | --- |
| | 4.1. | COSAC podsjeća da je potrebno da svi sustavi obrazovanja i osposobljavanja u EU-u drže korak s tehnološkim napretkom kako bi ispunili očekivanja tržišta rada i pritom zadržali intrinzičnu vrijednost holističkog obrazovanja te kako bi pripremili mlađe generacije za visokokvalificirane poslove budućnosti i za poduzetništvo temeljeno na inovacijama. Nadomak četvrtoj industrijskog revoluciji obrazovanje i osposobljavanje ključni su za povećanje prosperiteta i konkurentnosti europskog gospodarstva i za preobrazbu jedinstvenog tržišta u mjesto na kojem se najinovativnija poduzeća susreću s najbolje kvalificiranom radnom snagom. |

| | | |
| --- | --- | --- |
| | 4.2. | S obzirom na pravni okvir Ugovorâ COSAC prima na znanje nacionalne i regionalne nadležnosti u pogledu obrazovanja i osposobljavanja te predlaže pojačanu koordinaciju između EU-a, njegovih država članica i svih relevantnih saveznih jedinica kako bi se izgradilo uključivo, fleksibilno, sveobuhvatno i visokokvalitetno obrazovno okruženje, u skladu s potrebama digitalnog doba i novih tehnologija. |

| | | |
| --- | --- | --- |
| | 4.3. | COSAC smatra da su visoka i usporediva razina obrazovanja i digitalnih vještina diljem EU-a, zajedno sa zajedničkim okvirom za olakšanje priznavanja digitalnih certifikata ključni za jačanje i produbljivanje jedinstvenog tržišta. |

| | | |
| --- | --- | --- |
| | 4.4. | Iako pozdravlja napore koji su uloženi za stvaranje europskog prostora obrazovanja do 2025., COSAC poziva Europsku komisiju da pruži novi poticaj okviru za cjeloživotno učenje, osobito promicanjem komunikacija i podržavanjem akcijskih planova europskih agencija te ističe potrebu za financiranjem istraživanja u pedagogiji. |

| | | |
| --- | --- | --- |
| | 4.5. | Iako poštuje odgovornost država članica da oblikuju vlastite obrazovne sustave, COSAC poziva na djelovanje kako bi se podržalo strukovno osposobljavanje, mobilnost, zapošljavanje mladih i poduzetništvo mladih, osobito odgovaranjem na izazove povezane s prijelazom iz obrazovnog sustava na tržište rada, razvojem Erasmusa za naučnike te prilagođavanjem sustava osposobljavanja i obrazovanja digitalnom dobu i razvoju umjetne inteligencije. |

| | | |
| --- | --- | --- |
| | 4.6. | COSAC se zalaže za obrazovanje u području znanosti, tehnologije, inženjerstva i matematike, za veću uključenost poslovnog sektora u digitalno obrazovanje na svim razinama i za poticanje javno-privatnih partnerstava u visokotehnološkim područjima obrazovanja, kao što su zrakoplovne i svemirske znanosti te kvantna računala. |

| | | |
| --- | --- | --- |
| | 4.7. | COSAC poziva nacionalne i regionalne parlamente da utvrde i razmjenjuju najbolje prakse radi razvoja fleksibilnih, uključivih i visokokvalitetnih sustava obrazovanja i osposobljavanja te prilagodbe europskog prostora obrazovanja digitalnim i tehnološkim razvojima, osobito nadovezivanjem na projekt europskih sveučilišta kojim se potiče razvoj mreža sveučilišta odozdo prema gore diljem EU-a. |

| | | |
| --- | --- | --- |
| | 4.8. | COSAC poziva nacionalne i regionalne Parlamente da prate rasprave EU-a o obrazovanju, osposobljavanju i kulturi te potiče njihove vlade da te teme održe visoko na političkom programu. |

5.   Gospodarstvo temeljeno na inovacijama, tehnološkom razvoju i socijalnom učinku; uloga Parlamenata u poticanju novog gospodarstva EU-a

| | | |
| --- | --- | --- |
| | 5.1. | COSAC ističe potrebu da se jamči zakonodavstvo koje će moći pratiti i poticati inovacije u digitalnom i tehnološkom dobu na temelju transparentnog političkog dijaloga te gospodarskih, socijalnih, pravnih i etičkih procjena. |

| | | |
| --- | --- | --- |
| | 5.2. | COSAC smatra da su tehnološki razvoj i umjetna inteligencija ključni za jedinstveno tržište, čime se pruža značajna prednost europskom gospodarstvu u globalnom tržišnom natjecanju te je stoga potreban zajednički i usklađen zakonodavni pristup, u skladu s načelom supsidijarnosti. |

| | | |
| --- | --- | --- |
| | 5.3. | COSAC poziva Europsku komisiju da s tehnološkim napretkom, a osobito umjetnom inteligencijom, postupa kao s glavnim prioritetima tijekom idućeg mandata, da potiče sva potrebna savjetovanja u tim područjima te da ih provodi i ubrzava i da podnosi adekvatne prijedloge za izbjegavanje mogućih jazova između novih tehnologija i zakonodavnog okvira. |

| | | |
| --- | --- | --- |
| | 5.4. | COSAC smatra da bi tehnološki napredak, a osobito umjetna inteligencija, trebali raditi u korist ljudi, a ne protiv njih. Njima bi trebalo bi vladati, trebali bi biti pristupačni i pouzdani te bi njihova uporaba trebala biti mudra, kohezivna i transparentna, uz potpuno poštovanje individualnih i kolektivnih prava i obveza. |

| | | |
| --- | --- | --- |
| | 5.5. | S obzirom na to da tehnološki napredak, a osobito umjetna inteligencija, donose i rizike i prilike, COSAC podsjeća da je nužno zajamčiti da se u potpunosti ispunjavaju potrebe građana i traži sveobuhvatne mjere za ublažavanje njihova učinka na tržište rada te za ublažavanje njihove nametljive prirode. Posebnu bi pozornost trebalo posvetiti pravima korisnika, potrošača i radnika, doprinosima za socijalno osiguranje, kao i novim profesionalnim kvalifikacijama i novim industrijskim strategijama. |

| | | |
| --- | --- | --- |
| | 5.6. | COSAC smatra da su provjere supsidijarnosti i proporcionalnosti također relevantne prilikom regulacije novih tehnologija i poziva Parlament i Europsku komisiju da potiču i jamče pošteno financiranje lanca vrijednosti diljem EU-a te da potiču socijalni i politički dijalog i povjerenje u nove tehnologije. |

6.   Supsidijarnost i proporcionalnost

| | | |
| --- | --- | --- |
| | 6.1. | COSAC ponavlja svoj velik interes za daljnji razvoj mehanizama kontrole supsidijarnosti i proporcionalnosti te se nada da će institucije Europske unije nastaviti poboljšavati primjenu tih dvaju načela jer ona daju veću demokratsku legitimnost njihovim djelovanjima. |

| | | |
| --- | --- | --- |
| | 6.2. | COSAC poziva parlamente da iskoriste puni potencijal postupaka nadzora supsidijarnosti i proporcionalnosti u skladu s Ugovorima i da podrže poboljšanje političkog dijaloga s europskim institucijama čime se povećava transparentnost donošenja politika EU-a i ljude približava Uniji. U tom pogledu COSAC se nada da će novi predsjednici Europske komisije i Europskog vijeća demokratsku odgovornost i transparentnost donošenja odluka na razini EU-a učiniti temeljnom vrijednošću njihova važnog rada. |

| | | |
| --- | --- | --- |
| | 6.3. | COSAC poziva Europsku komisiju, Europski parlament i Vijeće EU-a da brzo postignu sporazum o isključenju božićnih, novogodišnjih i uskršnjih praznika iz osmotjednog razdoblja za podnošenje obrazloženih mišljenja. |

| | | |
| --- | --- | --- |
| | 6.4. | COSAC pozdravlja komunikaciju Europske komisije naslovljenu „Načela supsidijarnosti i proporcionalnosti: jačanje njihove uloge u donošenju politika EU-a”, osobito one mjere koje se tiču zajedničkog tumačenja supsidijarnosti i proporcionalnosti, kao i većeg sudjelovanja lokalnih i regionalnih tijela u postupku donošenja politika Europske unije. COSAC također pozdravlja činjenicu da se o toj temi raspravljalo na Konferenciji o supsidijarnosti koja je 15. i 16. studenog 2018. održana u Bregenzu, tijekom austrijskog predsjedanja Vijećem EU-a. COSAC ponavlja važnost pozivanja nacionalnih parlamenta i Europskog parlamenta da aktivno sudjeluju u raspravama o načinu na koji ojačati ulogu načela supsidijarnosti i proporcionalnosti u donošenju politika EU-a. |

| | | |
| --- | --- | --- |
| | 6.5. | COSAC poziva na ambiciozni pristup kako bi se ojačala uloga nacionalnih parlamenata u postupku donošenja politika EU-a tijekom novog institucijskog ciklusa. |

---